ΚΕΦΑΛΑΙΟ ΕΚΤΟ

**Ι.2: Ο Καρλομάγνος και η εποχή του**

ΕΡΩΤΗΣΕΙΣ

Να επιλέξετε Σ (=ΣΩΣΤΟ), αν αυτό που λέει η πρόταση αληθεύει, και Λ (=ΛΑΘΟΣ), αν δεν αληθεύει:

|  |  |  |
| --- | --- | --- |
| 1 | Ο Καρλομάγνος δημιούργησε ένα μεγάλο και ισχυρότατο χριστιανικό κράτος στη Δύση στο διάστημα της βασιλείας του. |  |
| 2 | Ο Καρλομάγνος στέφθηκε αυτοκράτορας του Βυζαντινού κράτους από τον Πατριάρχη της Κωνσταντινούπολης το 800 μ.Χ. |  |
| 3 | Η στέψη του Καρλομάγνου στη Ρώμη προκάλεσε διαμάχη ανάμεσα στη Βυζαντινή αυτοκρατορία και τη Δύση, γιατί οι Βυζαντινοί θεωρούσαν τον δικό τους αυτοκράτορα διάδοχο και συνεχιστή της Ρωμαϊκής αυτοκρατορίας. |  |
| 4 | Έδρα του κράτους του Καρλομάγνου ορίστηκε η πόλη Αιξ – Λα – Σαπέλ (σημερινό Άαχεν της Γερμανίας). |  |
| 5 | Η οικονομική κατάσταση του κράτους του Καρλομάγνου ήταν πολύ κακή, γιατί μειώθηκε η αγροτική παραγωγή όπως και το εμπόριο. |  |
| 6 | Μετά τον θάνατο του Καρλομάγνου το κράτος του μοιράστηκε σε πέντε τμήματα στα πέντε παιδιά του. |  |
| 7 | Την εποχή της διανομής του κράτους του Καρλομάγνου στους διαδόχους του η Ευρώπη δεχόταν επιθέσεις και επιδρομές από τους Σαρακηνούς, τους Μαγυάρους (Ούγγρους) και τους Νορμανδούς (Βίκιγκς). |  |
| 8 | Κατά τη διάρκεια της βασιλείας του Καρλομάγνου και των διαδόχων του τα γράμματα και οι τέχνες παραμελήθηκαν ιδιαίτερα. |  |
| 9 | Οι κληρικοί πολύ συχνά γίνονταν γραφείς, αντιγραφείς χειρογράφων και δάσκαλοι. Γι’ αυτό ο Καρλομάγνος φρόντισε για τη βελτίωση του μορφωτικού επιπέδου του κλήρου. |  |
| 10 | Η περίοδος της βασιλείας του Καρλομάγνου και των διαδόχων του ονομάστηκε Καρολίδεια Αναγέννηση, γιατί γνώρισαν μεγάλη άνθηση τα γράμματα και οι τέχνες. |  |
| 11 | Ο Καρλομάγνος φρόντισε να ιδρυθούν ιδρύματα (Ανακτορική Ακαδημία) και σχολεία με στόχο τη βελτίωση του μορφωτικού επιπέδου του λαού και την πνευματική ανάπτυξη. |  |
| 12 | Η βυζαντινή τέχνη επηρεάστηκε από την τέχνη της εποχής του Καρλομάγνου. |  |
| 13 | Σύμφωνα με την άποψη του Καρλομάγνου, όπως διατυπώνεται σε επιστολή του Παραθέματος «Μην παραμελείτε τα γράμματα», οι ιερείς και μοναχοί των επισκοπών και μοναστηρίων της επικράτειάς του ήταν πολύ μορφωμένοι. |  |
| 14 | Σύμφωνα με το Παράθεμα «Τα σπάνια βιβλία», ο Φλάκκος (Αλκουίνος) ήθελε να διδάξει Γραμματική και Αστρονομία στους μαθητές του. |  |
| 15 | Σύμφωνα με το Παράθεμα «Τα σπάνια βιβλία», στη Γαλλία μπορούσε κανείς να βρει πιο εύκολα από τη Βρετανία κάποια σπάνια βιβλία. |  |

ΑΠΑΝΤΗΣΕΙΣ

|  |  |  |
| --- | --- | --- |
| 1 | Ο Καρλομάγνος δημιούργησε ένα μεγάλο και ισχυρότατο χριστιανικό κράτος στη Δύση στο διάστημα της βασιλείας του. | Σ |
| 2 | Ο Καρλομάγνος στέφθηκε αυτοκράτορας του Βυζαντινού κράτους από τον Πατριάρχη της Κωνσταντινούπολης το 800 μ.Χ. | Λ |
| 3 | Η στέψη του Καρλομάγνου στη Ρώμη προκάλεσε διαμάχη ανάμεσα στη Βυζαντινή αυτοκρατορία και τη Δύση, γιατί οι Βυζαντινοί θεωρούσαν τον δικό τους αυτοκράτορα διάδοχο και συνεχιστή της Ρωμαϊκής αυτοκρατορίας. | Σ |
| 4 | Έδρα του κράτους του Καρλομάγνου ορίστηκε η πόλη Αιξ – Λα – Σαπέλ (σημερινό Άαχεν της Γερμανίας). | Σ |
| 5 | Η οικονομική κατάσταση του κράτους του Καρλομάγνου ήταν πολύ κακή, γιατί μειώθηκε η αγροτική παραγωγή όπως και το εμπόριο. | Λ |
| 6 | Μετά τον θάνατο του Καρλομάγνου το κράτος του μοιράστηκε σε πέντε τμήματα στα πέντε παιδιά του. | Λ |
| 7 | Την εποχή της διανομής του κράτους του Καρλομάγνου στους διαδόχους του η Ευρώπη δεχόταν επιθέσεις και επιδρομές από τους Σαρακηνούς, τους Μαγυάρους (Ούγγρους) και τους Νορμανδούς (Βίκιγκς). | Σ |
| 8 | Κατά τη διάρκεια της βασιλείας του Καρλομάγνου και των διαδόχων του τα γράμματα και οι τέχνες παραμελήθηκαν ιδιαίτερα. | Λ |
| 9 | Οι κληρικοί πολύ συχνά γίνονταν γραφείς, αντιγραφείς χειρογράφων και δάσκαλοι. Γι’ αυτό ο Καρλομάγνος φρόντισε για τη βελτίωση του μορφωτικού επιπέδου του κλήρου. | Σ |
| 10 | Η περίοδος της βασιλείας του Καρλομάγνου και των διαδόχων του ονομάστηκε Καρολίδεια Αναγέννηση, γιατί γνώρισαν μεγάλη άνθηση τα γράμματα και οι τέχνες. | Σ |
| 11 | Ο Καρλομάγνος φρόντισε να ιδρυθούν ιδρύματα (Ανακτορική Ακαδημία) και σχολεία με στόχο τη βελτίωση του μορφωτικού επιπέδου του λαού και την πνευματική ανάπτυξη. | Σ |
| 12 | Η βυζαντινή τέχνη επηρεάστηκε από την τέχνη της εποχής του Καρλομάγνου. | Λ |
| 13 | Σύμφωνα με την άποψη του Καρλομάγνου, όπως διατυπώνεται σε επιστολή του Παραθέματος «Μην παραμελείτε τα γράμματα», οι ιερείς και μοναχοί των επισκοπών και μοναστηρίων της επικράτειάς του ήταν πολύ μορφωμένοι. | Λ |
| 14 | Σύμφωνα με το Παράθεμα «Τα σπάνια βιβλία», ο Φλάκκος (Αλκουίνος) ήθελε να διδάξει Γραμματική και Αστρονομία στους μαθητές του. | Σ |
| 15 | Σύμφωνα με το Παράθεμα «Τα σπάνια βιβλία», στη Γαλλία μπορούσε κανείς να βρει πιο εύκολα από τη Βρετανία κάποια σπάνια βιβλία. | Λ |